Shtohet numri i organizatave jo-qeveritare në mbarë botën
Shumë nga këto organizata i janë përkushtuar zbutjes së problemeve humanitare, sociale dhe arsimore
Vitet e fundit, mijëra organizata jo-qeveritare janë përhapur në të gjitha pjesët e botës. Analistët e politikës së jashtme thonë se India ka të paktën një milion OJQ, ndërsa Rusia 400 mijë. Ato po përhapen githashtu në Afrikë. Shtetet e Bashkuara llogarisin të kenë 2 milion OJQ apo organizata jo-fitimprurëse. Ekspertja e OJQ-ve Pamela Aall në Institutin Amerikan të Paqes thotë se OJQ-të konsolidojnë shoqërinë civile. Brian Gallagher, presidenti dhe drejtori ekzekutiv i organizatës United Way of Amerika është dakord me këtë vlerësim. The United Way është një nga organizata më të vjetra vullnetare në Shtetet e Bashkuara themeluar nga dy priftërinj dhe një rabin në vitin 1887. Gallagher thotë se United Way punon me drejtuesit fetarë dhe të bizneseve për të identifikuar nevojat më kritike të komunitetit. Por organizata vullnetare shpesh kritikohen kur marrin donacione të mëdha nga burime të vetme private ose pranojnë grante nga qeveritë. Justin Logan është analist politik në Institutin Cato në Washington. Megjithatë shumë ekspertët theksojnë se OJQ-të me baza të shëndosha janë ndonjëherë më të besuara sesa qeveritë. Të tjerë theksojnë se megjithëse OJQ-të kanë pak fuqi mbi vendim-marrjen në nivel ndërkombëtar, disa prehj tyre si Human Rights Watch, Amnesty International dhe Mjekët Pa Kufi po influencojnë politikën ndërkombëtare ku më parë vetëm shtetet luanin një rol të veçantë. //ze//